แนวโน้มหุ้นลุ้นขึ้นในกรอบแคบ
นักวิเคราะห์ฯเผยตลาดหุ้นไทยเช้านี้ยังมีโอกาสปรับตัวขึ้นได้ ในกรอบแคบ ตลาดมีโมเมนตัมบวก-ปัจจัยนอกประเทศนิ่ง
6 ธ.ค. 2555

นักวิเคราะห์ฯเผยตลาดหุ้นไทยเช้านี้ยังมีโอกาสปรับตัวขึ้นได้ ในกรอบแคบ ตลาดมีโมเมนตัมบวก-ปัจจัยนอกประเทศนิ่ง
นายเจริญ เอี่ยมพัฒนธรรม ผู้อำนวยการฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้ยังมีโอกาสที่จะปรับตัวขึ้นได้ แต่ก็คงจะเป็นไปในกรอบแคบ เนื่องจากตลาดฯยังไม่ได้มีปัจจัยลบเข้ามาเพิ่มเติม ขณะที่โมเมนตัมยังอยู่ในทางบวก และนักลงทุนต่างชาติก็ได้เข้ามาซื้อ ประกอบกับตัวเลขเศรษฐกิจไทยอยู่ในเกณฑ์ดี 
ส่วนตลาดหุ้นอื่นในภูมิภาคเอเชียเช้านี้ก็อยู่ในแดนบวกเล็กน้อย โดยปัจจัยนอกประเทศในเวลานี้ดูจะนิ่ง ๆ ไม่ได้มีข่าวร้ายเข้ามาอีก พร้อมให้แนวรับ 1,330 จุด แนวต้าน 1,340-1,350 จุด